title: Komisijas Īstenošanas Regula (ES) 2020/194 (2020. gada 12. februāris), ar ko paredz sīki izstrādātus noteikumus Padomes Regulas (ES) Nr. 904/2010 piemērošanai attiecībā uz īpašajiem režīmiem nodokļa maksātājiem, kas sniedz pakalpojumus personām, kuras nav nodokļa maksātājas, un kas veic preču tālpārdošanu un konkrētas preču piegādes iekšzemē

text:
                  13.2.2020

                  LV

                  Eiropas Savienības Oficiālais Vēstnesis

                  L 40/114

         KOMISIJAS ĪSTENOŠANAS REGULA (ES) 2020/194
         (2020. gada 12. februāris),
         ar ko paredz sīki izstrādātus noteikumus Padomes Regulas (ES) Nr. 904/2010 piemērošanai attiecībā uz īpašajiem režīmiem nodokļa maksātājiem, kas sniedz pakalpojumus personām, kuras nav nodokļa maksātājas, un kas veic preču tālpārdošanu un konkrētas preču piegādes iekšzemē
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2010. gada 7. oktobra Regulu (ES) Nr. 904/2010 par administratīvu sadarbību un krāpšanas apkarošanu pievienotās vērtības nodokļa jomā (1) un jo īpaši tās 471. panta a) un b) punktu,
         tā kā:

                     (1)

                     Padomes Direktīvas 2006/112/EK (2) XII sadaļas 6. nodaļa, kurā paredzēti īpaši režīmi nodokļa maksātājiem, kas sniedz konkrētus pakalpojumus, ir grozīta ar Padomes Direktīvu (ES) 2017/2455 (3) un Padomes Direktīvu (ES) 2019/1995 (4), lai paplašinātu īpašo režīmu darbības jomu. Pasākumi, kas ir nepieciešami, lai nodrošinātu atbilstību minētajām divām grozījumu direktīvām, ir jāpiemēro no 2021. gada 1. janvāra.

                     (2)

                     Regulā (ES) Nr. 904/2010 ir izklāstīti noteikumi par administratīvo sadarbību un krāpšanas apkarošanu pievienotās vērtības nodokļa (PVN) jomā. Minētās regulas 47.b, 47.c, 47.d un 47.e pants skar konkrētas informācijas apmaiņu saistībā ar īpašajiem režīmiem, kas paredzēti Direktīvas 2006/112/EK XII sadaļas 6. nodaļā. Jo īpaši minētie panti paredz apmaiņu ar identifikācijas datiem un PVN deklarācijas datiem un apmaiņu ar informāciju par minēto datu turpmākām izmaiņām. Minētie panti ir piemērojami no 2021. gada 1. janvāra.

                     (3)

                     Lai nodrošinātu vienotu minētajos pantos norādītās informācijas apmaiņu, ir jāparedz tehniskā kārtība attiecībā uz šādu apmaiņu, tostarp kopējais elektroniskais ziņojums. Tas arī ļautu vienoti izstrādāt tehniskās un funkcionālās specifikācijas, jo tās atbilstu regulējumam.

                     (4)

                     Bez kavēšanās vienotā veidā būtu jāapmainās ar noteiktu informāciju, piemēram, izslēgšanu no īpašajiem režīmiem, labprātīgu izstāšanos vai identifikācijas dalībvalsts maiņu, lai ļautu dalībvalstīm pārraudzīt īpašo režīmu pareizu piemērošanu un apkarot krāpšanu. Šā mērķa īstenošanai būtu jānodrošina vienota kārtība šādas informācijas apmaiņai elektroniski.

                     (5)

                     Lai saglabātu minimālu administratīvo slogu nodokļa maksātājiem, ir jānosaka noteiktas prasības attiecībā uz elektronisko saskarni, kas nodokļa maksātājiem atvieglos identifikācijas informācijas un PVN deklarāciju iesniegšanu. Dalībvalstīm netiek liegts nodrošināt papildu funkcionalitātes, lai vēl vairāk samazinātu administratīvo slogu.

                     (6)

                     Nepieciešams skaidri noteikt, kādu konkrētu informāciju ir nepieciešams iesniegt gadījumos, kad konkrētā periodā netiek veiktas piegādes, uz kurām attiecas īpašie režīmi.

                     (7)

                     Lai dalībvalstis un nodokļa maksātāji varētu nepārprotamā veidā atsaukties uz PVN deklarācijām to turpmākajā saziņā, tostarp saziņā par nodokļa samaksu, identifikācijas dalībvalstij būtu jāpiešķir unikāls atsauces numurs katrai PVN deklarācijai.

                     (8)

                     Šī regula būtu jāpiemēro no tās pašas dienas, no kuras piemēro Regulas (ES) Nr. 904/2010 47.b, 47.c, 47.d un 47.e pantu.

                     (9)

                     Komisijas Īstenošanas regulā (ES) Nr. 815/2012 (5) ir izklāstīti detalizēti noteikumi saskaņā ar Regulas (ES) Nr. 904/2010 44. un 45. pantu saistībā ar informācijas apmaiņu par īpašajiem režīmiem telekomunikāciju, apraides vai elektronisko pakalpojumu jomā. Minētie panti ir piemērojami laikposmā no 2015. gada 1. janvāra līdz 2020. gada 31. decembrim. Tādēļ Īstenošanas regula (ES) Nr. 815/2012 būtu jāatceļ no 2021. gada 1. janvāra. Tomēr tā būtu jāpiemēro līdz 2024. gada 10. februārim attiecībā uz tādu PVN deklarāciju iesniegšanu un labošanu, kas skar līdz 2021. gada 1. janvārim veiktu pakalpojumu sniegšanu, uz ko attiecas kāds no minētajā īstenošanas regulā norādītajiem īpašajiem režīmiem.

                     (10)

                     Šajā regulā paredzētie pasākumi ir saskaņā ar Administratīvās sadarbības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Definīcijas
            Šajā regulā piemēro šādas definīcijas:

                        1)

                        “ārpussavienības režīms” ir īpašais režīms pakalpojumiem, kurus sniedz nodokļa maksātāji, kas neveic uzņēmējdarbību Kopienā, kā noteikts Direktīvas 2006/112/EK XII sadaļas 6. nodaļas 2. iedaļā;

                        2)

                        “Savienības režīms” ir īpašais režīms preču tālpārdošanai Kopienas iekšienē, preču piegādēm dalībvalstī, kuras veiktas ar šādas piegādes veicinošu elektronisku saskarņu palīdzību saskaņā ar Direktīvas 2006/112/EK 14.a panta 2. punktu, un pakalpojumiem, ko sniedz nodokļa maksātāji, kuri veic uzņēmējdarbību Kopienā, bet ne patēriņa dalībvalstī, kā noteikts Direktīvas 2006/112/EK XII sadaļas 6. nodaļas 3. iedaļā;

                        3)

                        “importa režīms” ir īpašais režīms tādu preču tālpārdošanai, kuras importētas no trešām teritorijām vai trešām valstīm, kā noteikts Direktīvas 2006/112/EK XII sadaļas 6. nodaļas 4. iedaļā;

                        4)

                        “īpašie režīmi” ir ārpussavienības režīms, Savienības režīms un importa režīms.

            2. pants
            Elektroniskās saskarnes funkcionalitātes
            Identifikācijas dalībvalsts elektroniskajai saskarnei, ar kuras palīdzību nodokļa maksātājs vai starpnieks, kas rīkojas tā uzdevumā, reģistrējas viena no īpašajiem režīmiem izmantošanai un iesniedz pievienotās vērtības nodokļa (PVN) deklarācijas saskaņā ar šo režīmu identifikācijas dalībvalstij, ir šādas funkcionalitātes:

                        a)

                        tajā jābūt iespējai pirms iesniegšanas saglabāt informāciju un jebkādas tās izmaiņas, kas ir jāsniedz atbilstoši Direktīvas 2006/112/EK 361. vai 369.p pantam, kā arī informāciju, kas ir jāietver PVN deklarācijā atbilstoši Direktīvas 2006/112/EK 365., 369.g vai 369.t pantam;

                        b)

                        tajā jābūt iespējai nodokļa maksātājam vai starpniekam, kas rīkojas tā uzdevumā, iesniegt attiecīgo informāciju, kas attiecas uz PVN deklarācijām, ar elektroniskas datņu pārsūtīšanas palīdzību saskaņā ar nosacījumiem, ko noteikusi identifikācijas dalībvalsts.

            3. pants
            Identifikācijas informācijas nodošana

               1.   Identifikācijas dalībvalsts nodod turpmāk minēto informāciju pārējām dalībvalstīm, izmantojot CCN/CSI tīklu, tostarp izmaiņas šādā informācijā:

                           a)

                           informācija tāda nodokļa maksātāja identificēšanai, kurš izmanto ārpussavienības režīmu;

                           b)

                           informācija tāda nodokļa maksātāja identificēšanai, kurš izmanto Savienības režīmu;

                           c)

                           informācija tāda nodokļa maksātāja identificēšanai, kurš izmanto importa režīmu;

                           d)

                           informācija starpnieka identificēšanai;

                           e)

                           identifikācijas numurs, kas piešķirts nodokļa maksātājam vai starpniekam.

               2.   I pielikumā iekļautais kopējais elektroniskais ziņojums tiek izmantots, lai nodotu 1. punktā minēto informāciju, izmantojot šādas slejas katrā konkrētā gadījumā:

                           a)

                           B sleja ārpussavienības režīmam;

                           b)

                           C sleja Savienības režīmam;

                           c)

                           D sleja importa režīmam, lai identificētu nodokļa maksātāju saskaņā ar Direktīvas 2006/112/EK 369.p panta 1. vai 3. punktu;

                           d)

                           E sleja importa režīmam, lai identificētu nodokļa maksātāju saskaņā ar Direktīvas 2006/112/EK 369.p panta 2. punktu.

               3.   Identifikācijas dalībvalsts bez kavēšanās informē pārējās dalībvalstis ar CCN/CSI tīkla palīdzību, izmantojot šīs regulas II pielikumā iekļauto kopējo elektronisko ziņojumu, par to, ka nodokļa maksātājs:

                           a)

                           ir izslēgts no kāda no īpašajiem režīmiem (vai svītrots no konkrētā identifikācijas reģistra) saskaņā ar Direktīvas 2006/112/EK 363., 369.e pantu vai 369.r panta 1. vai 3. punktu;

                           b)

                           labprātīgi izstājas no viena no īpašajiem režīmiem;

                           c)

                           maina identifikācijas dalībvalsti Savienības režīmā vai importa režīmā.

               4.   Identifikācijas dalībvalsts bez kavēšanās informē pārējās dalībvalstis ar CCN/CSI tīkla palīdzību, izmantojot šīs regulas II pielikumā iekļauto kopējo elektronisko ziņojumu, par to, ka starpnieks:

                           a)

                           ir svītrots no identifikācijas reģistra saskaņā ar Direktīvas 2006/112/EK 369.r panta 2. punktu;

                           b)

                           brīvprātīgi aptur savu starpnieka darbību;

                           c)

                           maina identifikācijas dalībvalsti.

               5.   Automātiski notiek informācijas apmaiņa par individuālajiem PVN identifikācijas numuriem, kas piešķirti nodokļa maksātajiem vai kas attiecīgā gadījumā saistīti ar nodokļa maksātājiem atbilstoši Direktīvas 2006/112/EK 369.q panta 1. un 3. punktam, starp identifikācijas dalībvalsti un pārējām dalībvalstīm, izmantojot centrālo reģistru vai citu uzticamu datu apmaiņas rīku tādā veidā, lai vienmēr nodrošinātu, ka dalībvalstīm ir pareiza jaunākā informācija par visiem visu dalībvalstu piešķirtajiem PVN identifikācijas numuriem.

            4. pants
            Nodokļa maksātāja vai starpnieka PVN deklarācijas iesniegšana

               1.   Nodokļa maksātājs vai importa režīma gadījumā– starpnieks, kas rīkojas tā uzdevumā, identifikācijas dalībvalstij iesniedz PVN deklarācijas, iekļaujot informāciju saskaņā ar Direktīvas 2006/112/EK 365., 369.g vai 369.t pantu, izmantojot šīs regulas III pielikumā iekļauto kopējo elektronisko ziņojumu. Minētā kopējā elektroniskā ziņojuma B sleju izmanto ārpussavienības režīmam, C sleju Savienības režīmam un D sleju importa režīmam.

               2.   Ja attiecībā uz īpašo režīmu nodokļa maksātājs taksācijas periodā neveic preču piegādes vai nesniedz pakalpojumus nevienā dalībvalstī šā režīma ietvaros un tam nav nepieciešams veikt labojumus iepriekšējās PVN deklarācijās, tiek iesniegta nulles deklarācija. Šajā nolūkā aizpilda tikai turpmāk minētās III pielikumā iekļautā kopējā elektroniskā ziņojuma ailes:

                           a)

                           1., 2., 11. un 24. aili ārpussavienības režīmam;

                           b)

                           1., 2., 21. un 24. aili Savienības režīmam;

                           c)

                           1., 1.a, 2., 11. un 24. aili importa režīmam.

               3.   Nodokļa maksātājam vai importa režīma gadījumā – starpniekam, kas rīkojas tā uzdevumā, ir jānorāda tikai piegādes vai pakalpojumu sniegšana patēriņa dalībvalstī, ja preču piegādes vai pakalpojumu sniegšana saskaņā ar īpašajiem režīmiem tika veiktas minētajā dalībvalstī taksācijas periodā.
               Turklāt Savienības režīma gadījumā nodokļa maksātājam ir jānorāda tikai piegādes, kas minētas Direktīvas 2006/112/EK 369.g panta 2. punkta a) un b) apakšpunktā, attiecībā uz to dalībvalsti, no kuras preces ir nosūtītas vai pārvadātas, ja preces, uz ko attiecas Savienības režīms, ir nosūtītas vai pārvadātas no minētās dalībvalsts taksācijas periodā. Tāpat arī nodokļa maksātājam ir jānorāda tikai tie pakalpojumi, kas sniegti no dalībvalsts, kurā veic uzņēmējdarbību, ja pakalpojumi saskaņā ar Savienības režīmu no attiecīgās minētās dalībvalsts ir sniegti taksācijas periodā.

            5. pants
            PVN deklarācijā ietvertās informācijas nodošana
            PVN deklarācijā ietverto informāciju, kas minēta 4. panta 1. punktā, identifikācijas dalībvalsts nosūta ar CCN/CSI tīkla palīdzību, izmantojot kopējo elektronisko ziņojumu, kas iekļauts III pielikumā:

                        a)

                        katrai patēriņa dalībvalstij, kas minēta PVN deklarācijā;

                        b)

                        turklāt Savienības režīma gadījumā – katrai šādai dalībvalstij, kas minēta PVN deklarācijā:

                                    i)

                                    katrai dalībvalstij, no kuras preces ir nosūtītas vai pārvadātas;

                                    ii)

                                    katrai dalībvalstij, kurā veic uzņēmējdarbību un no kuras ir sniegti pakalpojumi.

                  Pirmās daļas vajadzībām identifikācijas dalībvalsts nodod katrai attiecīgajai dalībvalstij kopējā elektroniskā ziņojuma, kas iekļauts III pielikumā, 1. daļā ietverto vispārīgo informāciju un minētā kopējā elektroniskā ziņojuma 2., 3. un 4. daļā ietverto informāciju, kas attiecas uz minēto konkrēto dalībvalsti.

            6. pants
            Unikālais atsauces numurs
            Informācijā, kas nodota saskaņā ar 5. pantu, ir iekļauts atsauces numurs, ko piešķīrusi identifikācijas dalībvalsts un kas ir unikāls katrai konkrētajai PVN deklarācijai.

            7. pants
            Atcelšana
            Īstenošanas regula (ES) Nr. 815/2012 tiek atcelta no 2021. gada 1. janvāra.
            Tomēr attiecībā uz tādu PVN deklarāciju iesniegšanu un labošanu, kas skar līdz 2021. gada 1. janvārim veiktu pakalpojumu sniegšanu, uz ko attiecas kāds no Īstenošanas regulā (ES) Nr. 815/2012 norādītajiem īpašajiem režīmiem, minēto īstenošanas regulu turpina piemērot līdz 2024. gada 10. februārim.

            8. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2021. gada 1. janvāra.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 12. februārī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 268, 12.10.2010., 1. lpp.

            (2)  Padomes 2006. gada 28. novembra Direktīva 2006/112/EK par kopējo pievienotās vērtības nodokļa sistēmu (OV L 347, 11.12.2006., 1. lpp.).

            (3)  Padomes 2017. gada 5. decembra Direktīva (ES) 2017/2455, ar ko groza Direktīvu 2006/112/EK un Direktīvu 2009/132/EK attiecībā uz konkrētām pievienotās vērtības nodokļa saistībām pakalpojumu sniegšanā un preču tālpārdošanā (OV L 348, 29.12.2017., 7. lpp.).

            (4)  Padomes 2019. gada 21. novembra Direktīva (ES) 2019/1995, ar ko attiecībā uz noteikumiem par preču tālpārdošanu un konkrētām preču piegādēm iekšzemē groza Direktīvu 2006/112/EK (OV L 310, 2.12.2019., 1. lpp.).

            (5)  Komisijas 2012. gada 13. septembra Īstenošanas regula (ES) Nr. 815/2012, ar ko nosaka sīki izstrādātus piemērošanas noteikumus Padomes Regulas (ES) Nr. 904/2010 piemērošanai attiecībā uz īpašajiem režīmiem nodokļa maksātājiem, kas neveic uzņēmējdarbību attiecīgā dalībvalstī un kas sniedz telekomunikāciju pakalpojumus, apraides pakalpojumus vai elektroniskos pakalpojumus personām, kuras nav nodokļa maksātājas (OV L 249, 14.9.2012., 3. lpp.).

            I PIELIKUMS
            Identifikācijas informācija

                        A sleja

                        B sleja

                        C sleja

                        D sleja

                        E sleja

                        Ailes numurs

                        Ārpussavienības režīms

                        ES režīms

                        Importa režīms
                        (nodokļu maksātāja personības identifikācija)

                        Importa režīms
                        (starpnieka identifikācija)

                        1.

                        Individuālais PVN identifikācijas numurs, ko piešķir identifikācijas dalībvalsts saskaņā ar Direktīvas 2006/112/EK 362. pantu  (1)

                        Individuālais PVN identifikācijas numurs, ko piešķir identifikācijas dalībvalsts saskaņā ar Direktīvas 2006/112/EK 369.d pantu, tostarp valsts kods

                        Individuālais PVN identifikācijas numurs, ko piešķir identifikācijas dalībvalsts saskaņā ar Direktīvas 2006/112/EK 369.q panta 1. vai 3. punktu  (2)

                        Individuālais PVN identifikācijas numurs, ko piešķir identifikācijas dalībvalsts saskaņā ar Direktīvas 2006/112/EK 369.q panta 2. punktu  (3)

                        1.a

                        Ja nodokļa maksātāju pārstāv starpnieks, minētā starpnieka individuālais identifikācijas numurs, kas piešķirts saskaņā ar Direktīvas 2006/112/EK 369.q panta 2. punktu

                        2.

                        Attiecīgās valsts nodokļa maksātāja reģistrācijas numurs

                        Attiecīgās valsts nodokļa maksātāja reģistrācijas numurs  (4)

                        2.a

                        PVN identifikācijas numurs, ja tāds ir

                        PVN identifikācijas numurs

                        3.

                        Uzņēmuma nosaukums

                        Uzņēmuma nosaukums

                        Uzņēmuma nosaukums

                        Uzņēmuma nosaukums

                        4.

                        Uzņēmuma tirdzniecības nosaukums(-i), ja tas/tie atšķiras no uzņēmuma nosaukuma

                        Uzņēmuma tirdzniecības nosaukums(-i), ja tas/tie atšķiras no uzņēmuma nosaukuma

                        Uzņēmuma tirdzniecības nosaukums(-i), ja tas/tie atšķiras no uzņēmuma nosaukuma

                        Uzņēmuma tirdzniecības nosaukums(-i), ja tas/tie atšķiras no uzņēmuma nosaukuma

                        5.

                        Uzņēmuma pilna pasta adrese  (5)

                        Uzņēmuma pilna pasta adrese  (5)

                        Uzņēmuma pilna pasta adrese  (5)

                        Uzņēmuma pilna pasta adrese  (5)

                        6.

                        Valsts, kurā atrodas nodokļa maksātāja saimnieciskās darbības vieta

                        Valsts, kurā atrodas nodokļa maksātāja saimnieciskās darbības vieta, ja tā ir ārpus ES

                        Valsts, kurā atrodas nodokļa maksātāja saimnieciskās darbības vieta

                        Dalībvalsts, kurā atrodas starpnieka saimnieciskās darbības vieta, vai, ja tam nav saimnieciskās darbības vietas Savienībā, – dalībvalsts, kurā starpniekam ir pastāvīgā iestāde, ja tas norāda, ka tas izmantos importa režīmu tā (to) nodokļa maksātāja(-u) uzdevumā, kuru(-us) tas pārstāv

                        7.

                        Nodokļa maksātāja e-pasta adrese

                        Nodokļa maksātāja e-pasta adrese

                        Nodokļa maksātāja e-pasta adrese

                        Starpnieka e-pasta adrese

                        8.

                        Nodokļa maksātāja tīmekļa vietne(-es)

                        Nodokļa maksātāja tīmekļa vietne(-es), ja tāda(-as) ir

                        Nodokļa maksātāja tīmekļa vietne(-es)

                        9.

                        Kontaktpersonas vārds/uzvārds

                        Kontaktpersonas vārds/uzvārds

                        Kontaktpersonas vārds/uzvārds

                        Kontaktpersonas vārds/uzvārds

                        10.

                        Tālruņa numurs

                        Tālruņa numurs

                        Tālruņa numurs

                        Tālruņa numurs

                        11.

                           IBAN vai OBAN numurs

                           IBAN numurs

                           IBAN numurs  (6)

                           IBAN numurs  (7)

                        12.

                           BIC numurs  (8)

                           BIC numurs  (8)

                           BIC numurs  (6)
                            (8)

                           BIC numurs  (7)
                            (8)

                        13.1.

                        Individuālais(-ie) PVN identifikācijas numurs(-i) vai, ja tāda(-u) nav, nodokļa maksātāja atsauces numurs(-i), ko piešķīrusi(-ušas) dalībvalsts(-is) (kas nav identifikācijas dalībvalsts), kurā(-ās) nodokļa maksātājam atrodas pastāvīga(-as) iestāde(-es), un dalībvalsts(-is) (kas nav identifikācijas dalībvalsts), no kuras(-ām) ir nosūtītas vai pārvadātas preces  (9)

                        Rādītājs, kas liecina, ka nodokļa maksātājam ir vai nav pastāvīga iestāde šajā dalībvalstī  (14)

                        Individuālais(-ie) PVN identifikācijas numurs(-i) vai, ja tāda(-u) nav, nodokļa maksātāja atsauces numurs(-i), ko piešķīrusi(-ušas) dalībvalsts(-is) (kas nav identifikācijas dalībvalsts), kurā(-ās) nodokļa maksātājam atrodas pastāvīga(-as) iestāde(-es)  (9)

                        Individuālais(-ie) PVN identifikācijas numurs(-i) vai, ja tāda(-u) nav, nodokļa maksātāja atsauces numurs(-i), ko piešķīrusi(-ušas) dalībvalsts(-is) (kas nav identifikācijas dalībvalsts), kurā(-ās) starpniekam atrodas pastāvīga(-as) iestāde(-es)  (9)

                        14.1.

                        Pilna pasta adrese un tirdzniecības nosaukums pastāvīgajām iestādēm un vietām, no kurām tiek nosūtītas vai pārvadātas preces, kas atrodas dalībvalstīs, kas nav identifikācijas dalībvalsts  (10)

                        Pilna pasta adrese un tirdzniecības nosaukums pastāvīgajām iestādēm, kas atrodas dalībvalstīs, kas nav identifikācijas dalībvalsts  (10)

                        Pilna pasta adrese un tirdzniecības nosaukums pastāvīgajām iestādēm, kas atrodas dalībvalstīs, kas nav identifikācijas dalībvalsts  (10)

                        15.1.

                        PVN identifikācijas numurs(-i), ko piešķīrusi(-šas) dalībvalsts(-is) kā nodokļa maksātājam, kurš neveic uzņēmējdarbību  (11)

                        16.1.

                        Elektronisks paziņojums par to, ka nodokļa maksātājs neveic uzņēmējdarbību Savienībā

                        Elektronisks paziņojums par to, ka nodokļa maksātājs neveic uzņēmējdarbību Savienībā

                        16.2.

                        Rādītājs, kas liecina, ka nodokļa maksātājam ir vai nav elektroniska saskarne, kas minēta Direktīvas 2006/112/EK 14.a panta 2. punktā  (14)

                        17.

                        Datums, kad sāk izmantot režīmu  (12)

                        Datums, kad sāk izmantot režīmu  (12)

                        Datums, kad sāk izmantot režīmu  (13)

                        18.

                        Datums, kad nodokļa maksātājs iesniedzis reģistrācijas pieteikumu režīma izmantošanai

                        Datums, kad nodokļa maksātājs iesniedzis reģistrācijas pieteikumu režīma izmantošanai

                        Datums, kad nodokļa maksātājs vai starpnieks, kas rīkojas tā uzdevumā, iesniedzis reģistrācijas pieteikumu režīmam

                        Datums, kad iesniegts starpnieka reģistrācijas pieteikums

                        19.

                        Datums, kad identifikācijas dalībvalsts pieņem lēmumu veikt reģistrāciju

                        Datums, kad identifikācijas dalībvalsts pieņem lēmumu veikt reģistrāciju

                        Datums, kad identifikācijas dalībvalsts pieņem lēmumu veikt reģistrāciju

                        Datums, kad identifikācijas dalībvalsts pieņem lēmumu veikt reģistrāciju

                        20.

                        Rādītājs, kas liecina, vai nodokļa maksātājs ir vai nav PVN maksātāju grupa  (14)

                        21.

                        Individuālais(-ie) PVN identifikācijas numurs(-i), ko piešķir identifikācijas dalībvalsts saskaņā ar Direktīvas 2006/112/EK 362., 369.d vai 369.q pantu, ja nodokļa maksātājs ir iepriekš izmantojis vai pašlaik izmanto kādu no šiem režīmiem

                        Individuālais(-ie) PVN identifikācijas numurs(-i), ko piešķir identifikācijas dalībvalsts saskaņā ar Direktīvas 2006/112/EK 362., 369.d vai 369.q pantu, ja nodokļa maksātājs ir iepriekš izmantojis vai pašlaik izmanto kādu no šiem režīmiem

                        Individuālais(-ie) PVN identifikācijas numurs(-i), ko piešķir identifikācijas dalībvalsts saskaņā ar Direktīvas 2006/112/EK 362., 369.d vai 369.q pantu, ja nodokļa maksātājs ir iepriekš izmantojis vai pašlaik izmanto kādu no šiem režīmiem

                        Starpnieka numurs(-i), ko piešķir identifikācijas dalībvalsts saskaņā ar Direktīvas 2006/112/EK 369.q panta 2. punktu

               (1)  Šādā formātā: EUxxxyyyyyz, kur “xxx” ir identifikācijas dalībvalsts (IDV) trīsciparu ISO ciparzīmju kods, “yyyyy” ir piecciparu numurs, ko piešķīrusi IDV, un “z” ir kontrolcipars.

               (2)  Šādā formātā: IMxxxyyyyyyz, kur: “xxx” ir IDV trīsciparu ISO ciparzīmju kods, “yyyyyy” ir sešciparu numurs, ko piešķīrusi IDV, un “z” ir kontrolcipars.

               (3)  Šādā formātā: INxxxyyyyyyz, kur: “xxx” ir IDV trīsciparu ISO ciparzīmju kods, “yyyyyy” ir sešciparu numurs, ko piešķīrusi IDV, un “z” ir kontrolcipars.

               (4)  Jānorāda obligāti, ja 2.a ailē nav norādīts PVN identifikācijas numurs.

               (5)  Ja ir, jānorāda pasta indekss.

               (6)  Ja nodokļa maksātāju nepārstāv starpnieks.

               (7)  Ja nodokļa maksātāju pārstāv starpnieks.

               (8)  BIC numurs ir fakultatīvs.

               (9)  Ja ir vairāk nekā viena pastāvīgā iestāde vai vairāk nekā viena dalībvalsts, no kuras preces tiek nosūtītas vai pārvadātas, izmantojiet 13.1., 13.2. utt. ailes.

               (10)  Ja ir vairāk nekā viena pastāvīgā iestāde un/vai vieta, no kuras preces tiek nosūtītas vai pārvadātas, izmantojiet 14.1., 14.2. utt. ailes.

               (11)  Ja ir vairāki PVN identifikācijas numuri, kurus dalībvalsts(-is) piešķīrusi(-šas) kā nodokļa maksātājam, kurš neveic uzņēmējdarbību, izmanto 15.1., 15.2. utt. ailes.

               (12)  Dažos noteiktos gadījumos tas var būt pirms reģistrācijas datuma režīma izmantošanai.

               (13)  Datums, kad sāk izmantot režīmu, ir identisks ar datumu, kas norādīts D slejas 19. ailē, un pirmsreģistrācijas gadījumā saskaņā ar Padomes Īstenošanas regulas (ES) 2019/2026 2. panta trešo daļu tas nevar būt pirms 2021. gada 1. janvāra.

               (14)  Šajā ailē vienkārši norāda “jā” vai “nē”.

            II PIELIKUMS
            Informācija attiecībā uz nodokļa maksātāja vai starpnieka statusu identifikācijas dalībvalsts reģistrā

                        Nodokļa maksātāja individuālais PVN identifikācijas numurs, ko piešķīrusi identifikācijas dalībvalsts, iekļaujot valsts kodu

                        Starpnieka individuālais identifikācijas numurs, ko piešķīrusi identifikācijas dalībvalsts, iekļaujot valsts kodu

                        Datums, no kura izmaiņas ir spēkā

                        Iemesls nodokļa maksātāja statusa maiņai reģistrā, izmantojot šādus kodus:

                                    (1)

                                    nodokļa maksātājs vai attiecīgā gadījumā starpnieks, kas rīkojas tā uzdevumā, ir paziņojis identifikācijas dalībvalstij, ka nodokļa maksātājs vairs neveic preču piegādi un/vai pakalpojumu sniegšanu, uz ko attiecas īpašais režīms;

                                    (2)

                                    identifikācijas dalībvalsts pieņem, ka nodokļa maksātājs, kurš izmanto īpašo režīmu, ir izbeidzis attiecīgās ar nodokli apliekamās darbības;

                                    (3)

                                    nodokļa maksātājs vairs neatbilst attiecīgajiem nosacījumiem, lai varētu izmantot īpašo režīmu;

                                    (4)

                                    nodokļa maksātājs pastāvīgi neievēro īpašā režīma noteikumus;

                                    (5)

                                    nodokļa maksātājs vai starpnieks, kas rīkojas tā uzdevumā, ir pieprasījis brīvprātīgi atteikties no režīma;

                                    (6)

                                    nodokļa maksātājs ir pieprasījis tā identificēšanu citā dalībvalstī.

                        Iemesls starpnieka statusa maiņai reģistrā, izmantojot šādus kodus:

                                    (2)

                                    starpnieks nav rīkojies kā starpnieks neviena nodokļa maksātāja uzdevumā, izmantojot importa režīmu, divu secīgu kalendāra ceturkšņu laikā;

                                    (3)

                                    starpnieks vairs neatbilst starpniecības nosacījumiem;

                                    (4)

                                    starpnieks pastāvīgi neievēro importa režīma noteikumus;

                                    (5)

                                    starpnieks ir pieprasījis pēc savas vēlēšanās apturēt savu starpnieka darbību;

                                    (6)

                                    starpnieks ir pieprasījis tā identificēšanu citā dalībvalstī.

            III PIELIKUMS
            PVN deklarācijas

                           1. daļa. Vispārīga informācija

                        A sleja

                        B sleja

                        C sleja

                        D sleja

                        Ailes numurs

                        ārpussavienības režīms

                        ES režīms

                        importa režīms

                              Unikālais atsauces numurs

                            (1)

                        1.

                        Individuālais PVN identifikācijas numurs, ko piešķir identifikācijas dalībvalsts saskaņā ar Direktīvas 2006/112/EK 362. pantu

                        Individuālais PVN identifikācijas numurs, ko piešķir identifikācijas dalībvalsts saskaņā ar Direktīvas 2006/112/EK 369.d pantu, tostarp valsts kods

                        Individuālais PVN identifikācijas numurs, ko piešķir identifikācijas dalībvalsts saskaņā ar Direktīvas 2006/112/EK 369.q panta 1. vai 3. punktu

                        1.a

                        Ja nodokļa maksātāju pārstāv starpnieks, minētā starpnieka identifikācijas numurs, kas piešķirts saskaņā ar Direktīvas 2006/112/EK 369.q panta 2. punktu

                        2.

                        Taksācijas periods  (2)

                        Taksācijas periods  (2)

                        Taksācijas periods  (3)

                        2.a

                        Perioda sākuma un beigu datums  (4)

                        Perioda sākuma un beigu datums  (4)

                        Perioda sākuma un beigu datums  (5)

                        3.

                        Valūta

                        Valūta

                        Valūta

                           2. daļa. Par katru patēriņa dalībvalsti, kurā jāmaksā PVN
                            (6)

                           2.a) Pakalpojumi, kas sniegti no identifikācijas dalībvalsts un pastāvīgajām iestādēm, kas atrodas ārpus Savienības

                           2.b) Preču piegādes, kuras nosūtītas vai pārvadātas no identifikācijas dalībvalsts
                            (7)

                        4.1.

                        Patēriņa dalībvalsts valsts kods

                        Patēriņa dalībvalsts valsts kods

                        Patēriņa dalībvalsts valsts kods

                        5.1.

                        PVN pamatlikme patēriņa dalībvalstī  (8)

                        PVN pamatlikme patēriņa dalībvalstī  (8)

                        PVN pamatlikme patēriņa dalībvalstī  (8)

                        6.1.

                        Samazināta PVN likme patēriņa dalībvalstī  (8)

                        Samazināta PVN likme patēriņa dalībvalstī  (8)

                        Samazināta PVN likme patēriņa dalībvalstī  (8)

                        7.1.

                        Ar nodokli apliekamā summa, piemērojot pamatlikmi  (8)

                        Ar nodokli apliekamā summa, piemērojot pamatlikmi  (8)

                        Ar nodokli apliekamā summa, piemērojot pamatlikmi  (8)

                        8.1.

                        PVN summa, piemērojot pamatlikmi  (8)

                        PVN summa, piemērojot pamatlikmi  (8)

                        PVN summa, piemērojot pamatlikmi  (8)

                        9.1.

                        Ar nodokli apliekamā summa, piemērojot samazinātu likmi  (8)

                        Ar nodokli apliekamā summa, piemērojot samazinātu likmi  (8)

                        Ar nodokli apliekamā summa, piemērojot samazinātu likmi  (8)

                        10.1.

                        PVN summa, piemērojot samazinātu likmi  (8)

                        PVN summa, piemērojot samazinātu likmi  (8)

                        PVN summa, piemērojot samazinātu likmi  (8)

                        11.1.

                        Kopējā PVN summa, kas maksājama

                        Kopējā PVN summa, kas maksājama par pakalpojumu sniegšanu, kas norādīti 2.a daļā, un preču piegādēm, kas norādītas 2.b daļā

                        Kopējā PVN summa, kas maksājama

                           2.c) Pakalpojumi, kas sniegti no pastāvīgajām iestādēm, kas atrodas dalībvalstīs, kas nav identifikācijas dalībvalsts
                            (9)

                           2.b) Preču piegādes, kuras nosūtītas vai pārvadātas no dalībvalsts, kas nav identifikācijas dalībvalsts
                            (10)
                            (11)

                        12.1.

                        Patēriņa dalībvalsts valsts kods

                        13.1.

                        PVN pamatlikme patēriņa dalībvalstī  (8)

                        14.1.

                        Samazināta PVN likme patēriņa dalībvalstī  (8)

                        15.1.

                        Individuālais PVN identifikācijas numurs vai, ja nav pieejams, nodokļa maksātāja atsauces numurs, ieskaitot valsts kodu:

                                    —

                                    pastāvīgajai iestādei, no kuras tika sniegti pakalpojumi; vai

                                    —

                                    iestādei, no kuras preces ir nosūtītas vai pārvadātas.

                              Ja preču piegādes ir veiktas saskaņā ar Direktīvas 2006/112/EK 14.a panta 2. punktu un nodokļa maksātājam nav PVN identifikācijas vai nodokļa maksātāja atsauces numura dalībvalstī, no kuras preces ir nosūtītas vai pārvadātas, vienalga ir jānorāda minētās dalībvalsts kods.

                        16.1.

                        Ar nodokli apliekamā summa, piemērojot pamatlikmi  (8)

                        17.1.

                        PVN summa, piemērojot pamatlikmi  (8)

                        18.1.

                        Ar nodokli apliekamā summa, piemērojot samazinātu likmi  (8)

                        19.1.

                        PVN summa, piemērojot samazinātu likmi  (8)

                        20.1.

                        Kopējā PVN summa, kas maksājama par pakalpojumu sniegšanu, kas norādīti 2.c daļā, un preču piegādēm, kas norādītas 2.d daļā

                           2.e) Pavisam kopā preču piegādes un pakalpojumu sniegšana no identifikācijas dalībvalsts, preču piegādes no citas dalībvalsts un pakalpojumu sniegšana no visām pastāvīgajām iestādēm, kas nav identifikācijas dalībvalstī

                        21.1.

                        Kopējā PVN summa, kas maksājama (11.1. aile + 11.2. aile ... + 20.1. aile + 20.2. aile ...)

                           3. daļa. Par katru patēriņa dalībvalsti, attiecībā uz kuru tiek veikti PVN labojumi

                        22.1.

                        Taksācijas periods  (2)

                        Taksācijas periods  (2)

                        Taksācijas periods  (3)

                        23.1.

                        Patēriņa dalībvalsts valsts kods

                        Patēriņa dalībvalsts valsts kods

                        Patēriņa dalībvalsts valsts kods

                        24.1.

                        PVN summa, ko veido labojumi attiecībā uz piegādēm  (12)

                        PVN summa, ko veido labojumi attiecībā uz piegādēm  (12)

                        PVN summa, ko veido labojumi attiecībā uz piegādēm  (12)

                           4. daļa. Atlikusī PVN summa, kas maksājama katrā patēriņa dalībvalstī

                        25.1.

                        Kopējā PVN summa, ieskaitot iepriekšējo deklarāciju labojumus, par katru dalībvalsti (11.1. + 11.2. … + 24.1. + 24.2. aile …)  (12)

                        Kopējā PVN summa, ieskaitot iepriekšējo deklarāciju labojumus, par katru dalībvalsti (21.1. + 21.2. … + 24.1. + 24.2. aile …)  (12)

                        Kopējā PVN summa, ieskaitot iepriekšējo deklarāciju labojumus, par katru dalībvalsti (11.1. + 11.2. … + 24.1. + 24.2. aile …)  (12)

                           5. daļa. Visās patēriņa dalībvalstīs maksājamā kopējā PVN summa

                        26.

                        Visās dalībvalstīs maksājamā kopējā PVN summa (25.1. + 25.2. aile. …)  (13)

                        Visās dalībvalstīs maksājamā kopējā PVN summa (25.1. + 25.2. aile. …)  (13)

                        Visās dalībvalstīs maksājamā kopējā PVN summa (25.1. + 25.2. aile. …)  (13)

               (1)  Unikālais atsauces numurs, ko piešķīrusi identifikācijas dalībvalsts, sastāv no identifikācijas dalībvalsts koda/PVN numura/perioda, t. i., CZ/xxxxxxxxx/C1.gggg (vai /M01.gggg importa režīmam) + pievienojiet laika zīmogu. Pirms deklarācijas nosūtīšanas pārējām iesaistītajām dalībvalstīm identifikācijas dalībvalsts nosauc šo numuru.

               (2)  Attiecas uz kalendārajiem ceturkšņiem: C1.gggg – C2.gggg –C3.gggg – C4.gggg. Ja labojumi jāveic vairāk nekā vienā taksācijas periodā 3. daļā, izmantojiet 22.1.1., 22.1.2. utt. ailes.

               (3)  Attiecas uz kalendārajiem mēnešiem: M01.gggg – M02.gggg – M03.gggg – utt. Ja labojumi jāveic vairāk nekā vienā taksācijas periodā 3. daļā, izmantojiet 22.1.1., 22.1.2. utt. ailes.

               (4)  Aizpilda tikai tad, ja nodokļa maksātājs iesniedz vairākas PVN deklarācijas par vienu un to pašu ceturksni. Attiecas uz kalendārajām dienām: dd.mm.gggg – dd.mm.gggg.

               (5)  Aizpilda tikai tad, ja nodokļa maksātājs/starpnieks iesniedz vairākas PVN deklarācijas par vienu un to pašu mēnesi. Attiecas uz kalendārajām dienām: dd.mm.gggg – dd.mm.gggg.

               (6)  Ja ir vairāk nekā viena patēriņa dalībvalsts.

               (7)  Ieskaitot piegādes, kuras veicinājusi Direktīvas 2006/112/EK 14.a panta 2. punktā minētā elektroniskā saskarne, ja minēto preču nosūtīšana vai pārvadāšana sākas un beidzas identifikācijas dalībvalstī.

               (8)  Ja deklarācijas pārskata periodā ir piemērota vairāk nekā viena standarta likme, izmanto 5.1.2., 7.1.2., 8.1.2., 13.1.2., 16.1.2., 17.1.2. utt. ailes. Ja piemēro vairāk nekā vienu samazināto PVN likmi, izmantojiet 6.1.2., 9.1.2., 10.1.2., 14.1.2. 18.1.2., 19.1.2. utt. ailes.

               (9)  Ja ir vairākas pastāvīgās iestādes, izmanto 12.2. līdz 20.2. utt. ailes.

               (10)  Ja ir vairāk nekā viena dalībvalsts, kas nav identifikācijas dalībvalsts un no kuras preces tiek nosūtītas vai pārvadātas, izmantojiet 12.2. līdz 20.2. utt. ailes.

               (11)  Ieskaitot piegādes, kuras veicinājušas Direktīvas 2006/112/EK 14.a panta 2. punktā minētā elektroniskā saskarne, ja minēto preču nosūtīšana vai pārvadāšana sākas un beidzas tajā pašā dalībvalstī.

               (12)  Šī summa var būt negatīva.

               (13)  Negatīvās summas 25.1. , 25.2.utt. ailēs nevar ņemt vērā.


title: Komisijas Īstenošanas Regula (ES) 2020/196 (2020. gada 13. februāris), ar ko atjauno atļauju lietot no Aspergillus niger CBS 109.713 iegūtu endo-1,4-beta-ksilanāzi par barības piedevu gaļas cāļiem, gaļas tītariem, vaislas tītaru cāļiem, mazāk izplatītu sugu putniem (izņemot dējējputnus) un dekoratīvajiem putniem un ar ko atceļ Regulu (EK) Nr. 1380/2007, (EK) Nr. 1096/2009 un Īstenošanas regulu (ES) Nr. 843/2012 (atļaujas turētājs BASF SE) (Dokuments attiecas uz EEZ)

text:
                  14.2.2020

                  LV

                  Eiropas Savienības Oficiālais Vēstnesis

                  L 42/1

         KOMISIJAS ĪSTENOŠANAS REGULA (ES) 2020/196
         (2020. gada 13. februāris),
         ar ko atjauno atļauju lietot no Aspergillus niger CBS 109.713 iegūtu endo-1,4-beta-ksilanāzi par barības piedevu gaļas cāļiem, gaļas tītariem, vaislas tītaru cāļiem, mazāk izplatītu sugu putniem (izņemot dējējputnus) un dekoratīvajiem putniem un ar ko atceļ Regulu (EK) Nr. 1380/2007, (EK) Nr. 1096/2009 un Īstenošanas regulu (ES) Nr. 843/2012 (atļaujas turētājs BASF SE)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:

                     (1)

                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas un atjaunošanas pamatojums un kārtība.

                     (2)

                     Ar Komisijas Regulu (EK) Nr. 1380/2007 (2) no Aspergillus niger CBS 109.713 iegūtu endo-1,4-beta-ksilanāzi uz 10 gadiem atļāva lietot par barības piedevu gaļas tītariem, ar Komisijas Regulu (EK) Nr. 1096/2009 (3) – gaļas pīlēm un gaļas cāļiem, ar Komisijas Īstenošanas regulu (ES) Nr. 843/2012 (4) – vaislas tītaru cāļiem, mazāk izplatītu sugu gaļas putniem, mazāk izplatītu sugu dējējputnu un vaislas putnu cāļiem, kā arī dekoratīvajiem putniem.

                     (3)

                     Šīs atļaujas turētājs saskaņā ar Regulas (EK) Nr. 1831/2003 14. panta 1. punktu iesniedza pieteikumu, kurā lūdza atjaunot atļauju lietot no Aspergillus niger CBS 109.713 iegūtu endo-1,4-beta-ksilanāzi par barības piedevu gaļas cāļiem, gaļas tītariem, vaislas tītaru cāļiem, mazāk izplatītu sugu putniem (izņemot dējējputnus) un dekoratīvajiem putniem, pieprasot to klasificēt piedevu kategorijā “zootehniskās piedevas”. Minētajam pieteikumam bija pievienota informācija un dokumenti, kas prasīti Regulas (EK) Nr. 1831/2003 14. panta 2. punktā.

                     (4)

                     Eiropas Pārtikas nekaitīguma iestāde (“Iestāde”) savā 2019. gada 27. februāra atzinumā (5) secināja, ka pieteikuma iesniedzējs ir iesniedzis datus, kas apliecina piedevas atbilstību atļaujas piešķiršanas nosacījumiem. Iestāde norādīja, ka piedeva ir droša mērķsugām, patērētajiem un videi. Tā arī secināja, ka piedeva uzskatāma par potenciālu ādas un elpceļu sensibilizatoru. Tāpēc Komisija uzskata, ka būtu jāīsteno pienācīgi aizsargpasākumi, lai nepieļautu nelabvēlīgu ietekmi uz cilvēka veselību, jo īpaši attiecībā uz piedevas lietotājiem. Iestāde uzskata, ka attiecībā uz uzraudzību pēc laišanas tirgū nekādas īpašas prasības nav vajadzīgas. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analītisko metodi.

                     (5)

                     No Aspergillus niger CBS 109.713 iegūtas endo-1,4-beta-ksilanāzes novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Attiecīgi minētās piedevas atļauja būtu jāatjauno, kā norādīts šīs regulas pielikumā.

                     (6)

                     Ņemot vērā to, ka atļauja lietot no Aspergillus niger CBS 109.713 iegūtu endo-1,4-beta-ksilanāzi par barības piedevu saskaņā ar šīs regulas pielikumā paredzētajiem nosacījumiem tiek atjaunota, Regula (EK) Nr. 1380/2007, (EK) Nr. 1096/2009 un Īstenošanas regula (ES) Nr. 843/2012 būtu jāatceļ.

                     (7)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Atļauja izmantot pielikumā norādīto piedevu, kas iekļauta piedevu kategorijā “zootehniskās piedevas” un funkcionālajā grupā “gremošanas veicinātāji”, tiek atjaunota ar pielikumā izklāstītajiem nosacījumiem.

            2. pants
            Regulu (EK) Nr. 1380/2007, (EK) Nr. 1096/2009 un Īstenošanas regulu (ES) Nr. 843/2012 atceļ.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 13. februārī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 268, 18.10.2003., 29. lpp.

            (2)  Komisijas 2007. gada 26. novembra Regula (EK) Nr. 1380/2007 par atļauju izmantot endo-1,4-beta-ksilanāzi (Natugrain Wheat TS) kā barības piedevu (OV L 309, 27.11.2007., 21. lpp.).

            (3)  Komisijas 2009. gada 16. novembra Regula (EK) Nr. 1096/2009 par atļauju izmantot no Aspergillus niger (CBS 109.713) iegūtu endo-1,4-beta-ksilanāzes fermentu preparātu kā lopbarības piedevu gaļas cāļiem un par atļauju jaunā veidā izmantot šo preparātu kā lopbarības piedevu pīlēm (atļaujas turētājs BASF SE), un ar ko groza Regulu (EK) Nr. 1458/2005 (OV L 301, 17.11.2009., 3. lpp.).

            (4)  Komisijas 2012. gada 18. septembra Īstenošanas regula (ES) Nr. 843/2012 par atļauju lietot endo-1,4-beta-ksilanāzi, ko iegūst no Aspergillus niger (CBS 109.713), kā barības piedevu vaislas tītariem, retāk audzētu sugu gaļas putniem un dējējputniem vai vaislas putniem un dekoratīvajiem putniem (atļaujas turētājs – BASF SE) (OV L 252, 19.9.2012., 23. lpp.).

            (5)  EFSA Journal 2019; 17(3):5652.

            PIELIKUMS

                        Piedevas identifikācijas numurs

                        Atļaujas turētāja nosaukums

                        Piedeva

                        Sastāvs, ķīmiskā formula, apraksts, analītiskā metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas derīguma termiņš

                        Aktīvās vienības/kg kompleksās barības ar mitruma saturu 12 %

                           Kategorija: zootehniskās piedevas. Funkcionālā grupa: gremošanas veicinātāji

                        4a62

                        BASF SE

                        Endo-1,4-beta-ksilanāze
                        EC 3.2.1.8

                           Piedevas sastāvs

                        No Aspergillus niger (CBS 109.713) iegūtas endo-1,4-beta-ksilanāzes preparāts
                        ar šādu minimālo aktivitāti:
                        cietā formā: 5 600  TXU  (1)g
                        šķidrā formā: 5 600  TXU/ml

                        Gaļas tītari
                        Vaislas tītaru cāļi

                        —

                        560 TXU

                        —

                                    1.

                                    Piedevas un premiksu lietošanas norādījumos norāda glabāšanas nosacījumus un noturību pret termisku apstrādi.

                                    2.

                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu potenciālos riskus, kas izriet no to lietošanas. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, tostarp elpceļu aizsarglīdzekļus.

                        5.3.2030.

                           Aktīvās vielas raksturojums

                        No Aspergillus niger (CBS 109.713) iegūta endo-1,4-beta-ksilanāze

                        Gaļas cāļi
                        Dekoratīvie putni
                        Mazāk izplatītu sugu putni, izņemot dējējputnus

                        —

                        280 TXU

                        —

                           Analītiskā metode
                            (2)

                        Viskozimetriska metode, kuras pamatā ir viskozitātes samazināšanās, ko 55 °C temperatūrā pie pH 3,5 izraisa endo-1,4-beta-ksilanāzes iedarbība uz ksilānu saturošu substrātu (kviešu arabinoksilānu).

               (1)  Viens TXU ir fermenta daudzums, kas vienā minūtē 55 °C temperatūrā pie pH 3,5 no kviešu arabinoksilāna atbrīvo piecus mikromolus reducējošo cukuru (ksilozes ekvivalentos).

               (2)  Sīkāka informācija par analītiskajām metodēm pieejama references laboratorijas vietnē: https://ec.europa.eu/jrc/en/eurl/feed-additives/evaluation-reports.


title: Komisijas Īstenošanas regula (ES) 2020/197 (2020. gada 13. februāris) par atļauju alūra sarkano AC izmantot par barības piedevu kaķiem un suņiem (Dokuments attiecas uz EEZ)

text:
                  14.2.2020

                  LV

                  Eiropas Savienības Oficiālais Vēstnesis

                  L 42/4

         KOMISIJAS ĪSTENOŠANAS REGULA (ES) 2020/197
         (2020. gada 13. februāris)
         par atļauju alūra sarkano AC izmantot par barības piedevu kaķiem un suņiem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:

                     (1)

                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība. Regulas (EK) Nr. 1831/2003 10. panta 2. punktā paredzēts, ka piedevas, kuru lietošana atļauta saskaņā ar Padomes Direktīvu 70/524/EEK (2), jāizvērtē atkārtoti.

                     (2)

                     Alūra sarkano AC saskaņā ar Direktīvu 70/524/EEK bez termiņa ierobežojuma ir atļauts izmantot par tādu barības piedevu suņiem un kaķiem, kas pieder pie grupas “krāsvielas, ieskaitot pigmentus” pozīcijā “krāsvielas, ko Kopienas noteikumi atļauj izmantot par pārtikas krāsvielām”. Pēc tam minētā piedeva kā esošs barības līdzeklis saskaņā ar Regulas (EK) Nr. 1831/2003 10. panta 1. punkta b) apakšpunktu tika ierakstīta Lopbarības piedevu reģistrā.

                     (3)

                     Saskaņā ar Regulas (EK) Nr. 1831/2003 10. panta 2. punktu un saistībā ar tās 7. pantu tika iesniegts pieteikums atkārtoti izvērtēt alūra sarkano AC kā barības piedevu suņiem un kaķiem. Pieteikuma iesniedzējs lūdza šo piedevu klasificēt piedevu kategorijā “organoleptiskās piedevas” un funkcionālajā grupā “krāsvielas”. Pieteikumam bija pievienotas Regulas (EK) Nr. 1831/2003 7. panta 3. punktā noteiktās ziņas un dokumenti.

                     (4)

                     Eiropas Pārtikas nekaitīguma iestāde (“Iestāde”) 2012. gada 24. aprīļa (3), 2013. gada 15. maija (4) un 2015. gada 20. oktobra (5) atzinumos secināja, ka ar piedāvātajiem lietošanas nosacījumiem alūra sarkanais AC neatstāj nelabvēlīgu ietekmi ne uz dzīvnieku veselību, ne vidi. Iestāde arī secināja, ka viela būtu jāuzskata par potenciāli kaitīgu piedevas lietotājam, ja tā nonāk saskarē ar ādu vai acīm vai tiek ieelpota. Tāpēc Komisija uzskata, ka būtu jāīsteno pienācīgi aizsargpasākumi, lai nepieļautu nelabvēlīgu ietekmi uz cilvēka veselību, jo īpaši attiecībā uz piedevas lietotājiem. Saskaņā ar Komisijas Regulu (EK) Nr. 429/2008 (6) vidiskā riska novērtējuma I fāzē ir konstatēts, ka alūra sarkanais AC kā neproduktīviem dzīvniekiem paredzēta piedeva ir atbrīvots no turpmākas novērtēšanas, tādēļ ka šai vielai, visticamāk, nav būtiskas ietekmes uz vidi, jo iepriekš minētajos atzinumos Iestāde nav norādījusi, ka būtu zinātniski pamatots iemesls bažām. Turklāt Iestāde secināja, ka attiecīgā piedeva ir iedarbīga dzīvnieku barības krāsas piešķiršanas viela. Iestāde neuzskata, ka būtu vajadzība noteikt īpašas prasības attiecībā uz uzraudzību pēc piedevas laišanas tirgū. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

                     (5)

                     Alūra sarkanā AC novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc minēto piedevu būtu jāatļauj lietot tā, kā norādīts šīs regulas pielikumā.

                     (6)

                     Nekaitīguma apsvērumi neliek attiecīgās vielas atļaujas nosacījumu grozījumus piemērot nekavējoties, tāpēc ir lietderīgi noteikt pārejas periodu, lai ieinteresētās personas varētu sagatavoties no atļaujas izrietošo jauno prasību izpildei.

                     (7)

                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Atļauja
            Pielikumā specificēto vielu, kas klasificēta piedevu kategorijā “organoleptiskās piedevas” un funkcionālajā grupā “krāsvielas”, ar pielikumā noteiktajiem nosacījumiem ir atļauts izmantot par dzīvnieku barības piedevu.

            2. pants
            Pārejas pasākumi

               1.   Tādu pielikumā specificēto vielu un šo vielu saturošus premiksus, kuri ražoti un marķēti pirms 2020. gada 5. septembra saskaņā ar noteikumiem, kas bija piemērojami pirms 2020. gada 5. marta, arī turpmāk drīkst laist tirgū un lietot, līdz beidzas esošie krājumi.

               2.   Tādas pielikumā specificēto vielu saturošas barības sastāvdaļas un barības maisījumus, kuri ražoti un marķēti pirms 2022. gada 5. marta saskaņā ar noteikumiem, kas bija piemērojami pirms 2020. gada 5. marta, arī turpmāk drīkst laist tirgū un lietot, līdz beidzas esošie krājumi.

            3. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 13. februārī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 268, 18.10.2003., 29. lpp.

            (2)  Padomes 1970. gada 23. novembra Direktīva 70/524/EEK par barības piedevām (OV L 270, 14.12.1970., 1. lpp.).

            (3)  EFSA Journal 2012; 10(5):2675.

            (4)  EFSA Journal 2013; 11(6):3234.

            (5)  EFSA Journal 2015; 13(11):4270.

            (6)  Komisijas 2008. gada 25. aprīļa Regula (EK) Nr. 429/2008, ar ko paredz sīki izstrādātus noteikumus, lai piemērotu Eiropas Parlamenta un Padomes Regulu (EK) Nr. 1831/2003 attiecībā uz pieteikumu sagatavošanu un noformēšanu un barības piedevu novērtēšanu un apstiprināšanu (OV L 133, 22.5.2008., 1. lpp.).

            PIELIKUMS

                        Piedevas identifikācijas numurs

                        Piedeva

                        Sastāvs, ķīmiskā formula, apraksts, analītiskā metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas beigu termiņš

                        mg aktīvās vielas uz kg kompleksās barības ar mitruma saturu 12 %

                           Kategorija: organoleptiskās piedevas. Funkcionālā grupa: krāsvielas. i) vielas, kas barībai piedod krāsu vai to atjauno

                        2a129

                        Alūra sarkanais AC

                           Piedevas sastāvs

                        Alūra sarkanais AC, aprakstīts kā nātrija sāls, kas ir galvenā sastāvdaļa.
                        Cietā veidā (pulverī vai granulās)

                           Aktīvās vielas kā nātrija sāls raksturojums

                        Alūra sarkanais AC sastāv galvenokārt no dinātrija 2-hidroksi-1-(2-metoksi-5-metil-4-sulfonato-fenilazo)naftalīn-6-sulfonāta un papildu krāsvielām kopā ar nātrija hlorīdu un/vai nātrija sulfātu kā galvenajiem bezkrāsas komponentiem.
                        Atļauts arī kalcija sāls un kālija sāls.
                        Cietā veidā (pulverī vai granulās), iegūts ķīmiskā sintēzē
                        Ķīmiskā formula: C18H14N2Na2O8S2

                           CAS numurs: 25956-17-6
                        Tīrības kritēriji:
                        Kopējais krāsvielu saturs (aprēķināts kā nātrija sāls) ne mazāk kā 85 % (analīze)
                        Ūdenī nešķīstošās vielas: ≤ 0,2 %
                        Papildu krāsvielas: ≤ 3 %
                        Organiskie savienojumi, izņemot
                        krāsvielas:

                                    —

                                    6-hidroksi-2-naftalīnsulfonkābes nātrija sāls: ≤ 0,3 %

                                    —

                                    4-amino-5-metoksi-2-metilbenzolsulfonskābe: ≤ 0,2 %

                                    —

                                    6,6-oksibis (2-naftalīnsulfonskābes) dinātrija sāls: ≤ 1 %

                              Nesulfonēti pirmējie aromātiskie amīni: ≤ 0,01 % (aprēķināts kā anilīns)
                        Ar ēteri ekstrahējama viela: ≤ 0,2 % no šķīduma ar pH 7
                        Analītiskā metode  (1)

                        Alūra sarkanā AC kvantitatīvai noteikšanai barības piedevā:

                                    —

                                    spektrofotometrija pie 504 nm (Komisijas Regula (ES) Nr. 231/2012, atsaucoties uz FAO JECFA Monogrāfiju Nr. 1 (4. sējums)).

                                    —

                                    Alūra sarkanā AC kvantitatīvai noteikšanai barībā:

                                    —

                                    augstas izšķirtspējas šķidrumhromatogrāfija ar tandēma masspektrometriju (LC-MS/MS)

                        Kaķi

                        —

                        —

                        308

                                    1.

                                    Piedevas un premiksa lietošanas norādījumos norāda glabāšanas apstākļus un noturību pret termisku apstrādi.

                                    2.

                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu iespējamos riskus, kas izriet no to lietošanas. Ja ar šādām procedūrām un pasākumiem šos riskus novērst vai līdz minimumam samazināt nav iespējams, arr piedevu un premiksiem rīkojas, izmantojot individuālos aizsarglīdzekļus, tostarp elpceļu aizsarglīdzekļus, aizsargbrilles un cimdus.

                        5.3.2030.

                        Suņi

                        —

                        —

                        370

               (1)  Sīkāka informācija par analītiskajām metodēm ir pieejama šajā references laboratorijas vietnē: https://ec.europa.eu/jrc/en/eurl/feed-additives/evaluation-reports


title: Komisijas Īstenošanas Regula (ES) 2020/198 (2020. gada 13. februāris), ar ko paredz noteikumus par to, kā attiecībā uz reģistra izveidi ģeogrāfiskās izcelsmes norādēm, kuras aizsargātas aromatizēto vīna produktu nozarē, un esošo ģeogrāfiskās izcelsmes norāžu iekļaušanu minētajā reģistrā piemērot Eiropas Parlamenta un Padomes Regulu (ES) Nr. 251/2014

text:
                  14.2.2020

                  LV

                  Eiropas Savienības Oficiālais Vēstnesis

                  L 42/8

         KOMISIJAS ĪSTENOŠANAS REGULA (ES) 2020/198
         (2020. gada 13. februāris),
         ar ko paredz noteikumus par to, kā attiecībā uz reģistra izveidi ģeogrāfiskās izcelsmes norādēm, kuras aizsargātas aromatizēto vīna produktu nozarē, un esošo ģeogrāfiskās izcelsmes norāžu iekļaušanu minētajā reģistrā piemērot Eiropas Parlamenta un Padomes Regulu (ES) Nr. 251/2014
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2014. gada 26. februāra Regulu (ES) Nr. 251/2014 par aromatizētu vīna produktu definīciju, aprakstu, noformējumu, marķējumu un ģeogrāfiskās izcelsmes norāžu aizsardzību un ar ko atceļ Padomes Regulu (EEK) Nr. 1601/91 (1), un jo īpaši tās 21. pantu un 26. panta 1. un 3. punktu,
         tā kā:

                     (1)

                     Padomes Regulas (EEK) Nr. 1601/91 (2) II pielikumā ir iekļauts to aromatizēto vīna produktu ģeogrāfiskās izcelsmes norāžu saraksts, kurām piešķirta aizsardzība uz minētās regulas pamata. Regula (EEK) Nr. 1601/91 ir atcelta un aizstāta ar Regulu (ES) Nr. 251/2014. Regulas (ES) Nr. 251/2014 III nodaļa paredz noteikumus par ģeogrāfiskās izcelsmes norāžu aizsardzību aromatizēto vīnu nozarē. Minētā nodaļa arī pilnvaro Komisiju cita starpā pieņemt īstenošanas aktus, ar kuriem paredzēts izveidot un uzturēt publiski pieejamu elektronisku reģistru ar aromatizēto vīna produktu ģeogrāfiskās izcelsmes norādēm, kas aizsargātas uz minētās regulas pamata. Minētais reģistrs būtu jāuztur Komisijas tīmekļvietnē.

                     (2)

                     Saskaņā ar Regulas (ES) Nr. 251/2014 26. panta 1. punktu aromatizēto vīna produktu esošās ģeogrāfiskās izcelsmes norādes, kuras iekļautas Regulas (EEK) Nr. 1601/91 II pielikuma sarakstā vai iesniegtas dalībvalstij un kuras minētā dalībvalsts apstiprinājusi pirms 2014. gada 27. marta, automātiski tiek aizsargātas kā ģeogrāfiskās izcelsmes norādes uz minētās regulas pamata. Tomēr saskaņā ar minētās regulas 26. panta 3. punktu esošās ģeogrāfiskās izcelsmes norādes, par kurām attiecīgā dalībvalsts Komisijai līdz 2017. gada 28. martam nav nosūtījusi tehnisko dokumentāciju un valsts lēmumu par apstiprinājumu, no reģistra būtu jāsvītro.

                     (3)

                     Komisija līdz 2017. gada 28. martam ir saņēmusi tehnisko dokumentāciju un valsts lēmumu par apstiprinājumu Regulas (EEK) Nr. 1601/91 II pielikuma sarakstā iekļautajām aromatizēto vīna produktu esošajām ģeogrāfiskās izcelsmes norādēm “Nürnberger Glühwein” (2017. gada 17. martā), “Samoborski bermet” (2017. gada 23. martā), “Thüringer Glühwein” (2017. gada 17. martā) un “Vermut di Torino” jeb “Vermouth di Torino” (2017. gada 24. martā).

                     (4)

                     Spānija 2011. gada 6. jūlijā apstiprināja ģeogrāfiskās izcelsmes norādi “Vino Naranja del Condado de Huelva”. Attiecīgo tehnisko dokumentāciju un valsts lēmumu par apstiprinājumu Komisija saņēma 2017. gada 14. martā.

                     (5)

                     Komisija ir novērtējusi esošās ģeogrāfiskās izcelsmes norādes “Nürnberger Glühwein”, “Samoborski bermet”, “Thüringer Glühwein”, “Vermut di Torino” jeb “Vermouth di Torino” un “Vino Naranja del Condado de Huelva” un ir secinājusi, ka tās atbilst ģeogrāfiskās izcelsmes norādes definīcijai, kas dota Regulas (ES) Nr. 251/2014 2. panta 3. punktā.

                     (6)

                     Tāpēc esošās ģeogrāfiskās izcelsmes norādes “Nürnberger Glühwein”, “Samoborski bermet”, “Thüringer Glühwein”, “Vermut di Torino” jeb “Vermouth di Torino” un “Vino Naranja del Condado de Huelva” būtu jāreģistrē kā aromatizēto vīna produktu ģeogrāfiskās izcelsmes norādes, kas aizsargātas uz Regulas (ES) Nr. 251/2014 pamata.

                     (7)

                     Komisija nav saņēmusi tehnisko dokumentāciju un valsts lēmumu par esošās ģeogrāfiskās izcelsmes norādes “Vermouth de Chambéry” apstiprinājumu. Tāpēc 2017. gada 29. martā esošā ģeogrāfiskās izcelsmes norāde “Vermouth de Chambéry” aizsardzību zaudēja. Reģistrs vēl nav izveidots, tāpēc Komisijai būtu jāatturas no nosaukuma “Vermouth de Chambéry” iekļaušanas reģistrā.

                     (8)

                     Skaidrības labad un pēc pieteikuma iesniedzēju lūguma Itālijas esošā ģeogrāfiskās izcelsmes norāde, kas Regulas (EEK) Nr. 1601/91 II pielikumā atkarībā no regulas valodu versijām norādīta kā “Vermouth di Torino” vai “Vermut di Torino”, būtu jāreģistrē kā “Vermut di Torino” / “Vermouth di Torino”,

               IR PIEŅĒMUSI ŠO REGULU.

            1. pants
            Reģistrs

               1.   Ar šo, izmantojot digitālu sistēmu, ko Komisija dara pieejamu sabiedrībai, tiek izveidots elektronisks aromatizēto vīna produktu ģeogrāfiskās izcelsmes norāžu reģistrs (“reģistrs”), kas minēts Regulas (ES) Nr. 251/2014 21. pantā.

               2.   Reģistrā norāda to aromatizēto vīna produktu nosaukumu (vai nosaukumus), kas uz Regulas (ES) Nr. 251/2014 pamata ir aizsargāti kā ģeogrāfiskās izcelsmes norādes.

            2. pants
            Esošās ģeogrāfiskās izcelsmes norādes
            Reģistrā kā ģeogrāfiskās izcelsmes norādes, kas aizsargātas saskaņā ar Regulu (ES) Nr. 251/2014, ir iekļautas šādas esošās ģeogrāfiskās izcelsmes norādes:

                        a)

                        “Nürnberger Glühwein”;

                        b)

                        “Samoborski bermet”;

                        c)

                        “Thüringer Glühwein”;

                        d)

                        “Vermut di Torino” / “Vermouth di Torino”;

                        e)

                        “Vino Naranja del Condado de Huelva”.

            3. pants
            Stāšanās spēkā
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 13. februārī

                  Komisijas vārdā –

                  Priekšsēdētāja

               Ursula VON DER LEYEN

            (1)  OV L 84, 20.3.2014., 14. lpp.

            (2)  Padomes 1991. gada 10. jūnija Regula (EEK) Nr. 1601/91, ar ko nosaka vispārīgus noteikumus par aromatizētu vīnu, aromatizētus vīnus saturošu dzērienu un aromatizētus vīnus saturošu kokteiļu definēšanu un to nosaukumu un noformējumu veidošanu (OV L 149, 14.6.1991., 1. lpp.).


title: Komisijas Īstenošanas Regula (ES) 2020/199 (2020. gada 13. februāris), ar ko nosaka, ka jāreģistrē Ēģiptes izcelsmes nepārtrauktās stikla elementāršķiedras izstrādājumu imports

text:
                  14.2.2020

                  LV

                  Eiropas Savienības Oficiālais Vēstnesis

                  L 42/10

         KOMISIJAS ĪSTENOŠANAS REGULA (ES) 2020/199
         (2020. gada 13. februāris),
         ar ko nosaka, ka jāreģistrē Ēģiptes izcelsmes nepārtrauktās stikla elementāršķiedras izstrādājumu imports
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2016. gada 8. jūnija Regulu (ES) 2016/1037 par aizsardzību pret subsidētu importu no valstīm, kas nav Eiropas Savienības dalībvalstis (1) (“pamatregula”), un jo īpaši tās 24. panta 5.a punktu,
         pēc dalībvalstu informēšanas,
         tā kā:

                     (1)

                     Eiropas Komisija (“Komisija”) 2019. gada 7. jūnijā, publicējot paziņojumu Eiropas Savienības Oficiālajā Vēstnesī (2) (“paziņojums par procedūras sākšanu”), paziņoja par antisubsidēšanas procedūras sākšanu attiecībā uz Ēģiptes izcelsmes nepārtrauktās stikla elementāršķiedras izstrādājumu importu Savienībā.

                     (2)

                     Ar šo paziņojumu Komisija nāca klajā pēc tam, kad Eiropas Stikla šķiedras ražotāju apvienība (“APFE”) (“sūdzības iesniedzējs”) ražotāju vārdā, kas pārstāv vairāk nekā 25 % no nepārtrauktās stikla elementāršķiedras izstrādājumu Savienības ražošanas kopapjoma, 2019. gada 24. aprīlī iesniedza sūdzību.

                     (3)

                     Šī antisubsidēšanas izmeklēšana tika sākta pēc tam, kad attiecībā uz tiem pašiem ražojumiem, tikai ar izcelsmi Ēģiptē un Bahreinā, Komisija 2019. gada 3. maijā (3) sāka atsevišķu izmeklēšanu, lai pārbaudītu, vai pastāv dempings, kas rada kaitējumu.

                     (4)

                     Subsidēšanas un kaitējuma izmeklēšana aptver laikposmu no 2018. gada 1. aprīļa līdz 2019. gada 31. martam (“izmeklēšanas periods”). Kaitējuma novērtēšanai būtisko tendenču pārbaude aptver laikposmu no 2016. gada 1. janvāra līdz izmeklēšanas perioda beigām (“attiecīgais periods”).

               1.   Ražojums, uz kuru attiecināma reģistrācija

                     (5)

                     Ražojums, uz kuru attiecināma reģistrācija (“attiecīgais ražojums”), ir Ēģiptes izcelsmes cirstās stikla šķiedras ar garumu, kas nepārsniedz 50 mm (“cirstās šķiedras”); stikla šķiedras grīstes, izņemot tādas stikla šķiedras grīstes, kas ir impregnētas un pārklātas un kam karsēšanas zudumi pārsniedz 3 % (noteikts pēc ISO standarta 1887) (“grīstes”); un no stikla šķiedras pavedieniem izgatavotas mašas (izņemot mašas no stikla vates) (“mašas”), kuras patlaban klasificē ar KN kodiem 7019 11 00, ex 7019 12 00, 7019 31 00 (Taric kodi 7019120022, 7019120025, 7019120026 un 7019120039). Attiecīgais ražojums ir zināms kā “stikla šķiedras stiegrojums” jeb “SŠS”.

               2.   Reģistrācijas pamatojums

                     (6)

                     Saskaņā ar pamategulas 24. panta 5.a punktu Komisija norīko muitas dienestus veikt atbilstīgus pasākumus importa reģistrēšanai 29.a pantā minētajā iepriekšējas informācijas izpaušanas periodā, lai pasākumus attiecībā uz minēto importu vēlāk varētu piemērot no šādas reģistrācijas dienas, ja vien tai nav pietiekamu pierādījumu par to, ka nav ievērotas pamatregulas 16. panta 4. punkta c) vai d) apakšpunktā minētās prasības.

                     (7)

                     Tādējādi Komisija analizēja pamatregulas 16. panta 4. punkta c) un d) apakšpunkta prasības, lai noskaidrotu, vai imports būtu jāreģistrē iepriekšējas informācijas izpaušanas periodā.

                     (8)

                     Minētie panti nosaka, ka Komisija pārbauda:

                                 —

                                 vai pastāv kritiski apstākļi, kuros konkrētajam subsidētajam ražojumam tāda ražojuma liela apjoma imports relatīvi īsā laikposmā, kas iegūst no kompensējamām subsīdijām, ir radījis kaitējumu, ko ir grūti labot, kā arī

                                 —

                                 vai būtu uzskatāms, ka šādam importam varētu noteikt kompensācijas maksājumus ar atpakaļejošu spēku, lai nepieļautu šāda kaitējuma atkārtošanos.

               2.1.   Ražojumi, par kuriem tiek saņemtas kompensējamas subsīdijas

                     (9)

                     Attiecībā uz subsidēšanu patlaban Komisijas rīcībā ir pietiekami pierādījumi tam, ka attiecīgā ražojuma eksports no Ēģiptes tiek subsidēts un ka ražotājs eksportētājs Jushi Ēģiptē no minētajām subsīdijām izmeklēšanas perioda laikā guva labumu.

                     (10)

                     Sūdzībā tiek apgalvots, ka citustarp vērojama šāda subsidēšanas prakse:

                                 —

                                 tieša naudas līdzekļu nodošana,

                                 —

                                 valdības atteikšanās no ieņēmumiem vai ieņēmumu neiekasēšana, kā arī

                                 —

                                 valdības nodrošinātās preces un pakalpojumi par neatbilstoši zemu cenu.

                     (11)

                     Paziņojumā par procedūras sākšanu norādīts, ka sūdzības iesniedzējs apgalvoja, ka minētie pasākumi ir subsīdijas, jo tie ietver Ēģiptes valdības (arī valsts iestāžu) finansiālu ieguldījumu un piešķir ieguvumu attiecīgā ražojuma ražotājiem eksportētājiem. Tiek apgalvots, ka šīs subsīdijas attiecas tikai uz konkrētiem uzņēmumiem vai nozarēm vai uzņēmumu grupu un/vai ir atkarīgas no eksporta rādītājiem, tāpēc tās ir īpašas un kompensējamas.

                     (12)

                     Pierādījumi par subsidēšanu tika darīti pieejami sūdzības atklātajā versijā un sīkāk analizēti ziņojumā par pierādījumu pietiekamību.

                     (13)

                     Tādēļ šobrīd Komisijas rīcībā ir pietiekami pierādījumi, kas varētu liecināt par to, ka par SŠS eksportu no Ēģiptes tika saņemtas kompensējamas subsīdijas.

               2.2.   SŠS imports lielā apjomā no Ēģiptes relatīvi īsā laikaposmā

                     (14)

                     No datubāzes Surveillance 2 izgūtie dati kopā ar sūdzībā sniegtajiem 2015. gada datiem norāda uz Ēģiptes SŠS importu lielā apjomā 2015.–2018. gadā. Šajā laikposmā importa apjoms palielinājās par 200 %, un importa tirgus daļa palielinājās no 4,6 % 2015. gadā līdz 12,8 % 2018. gadā.

                     (15)

                     Ņemot vērā jaunākus datus, grafikā parādīts periodā no 2016. gada janvāra līdz 2019. gada septembrim no Ēģiptes importētais SŠS daudzums pa ceturkšņiem. Tas aptver attiecīgo periodu (no 2016. gada 1. ceturkšņa līdz 2019. gada 1. ceturksnim) un divus ceturkšņus pēc izmeklēšanas perioda (“IP”) (2019. gada 2. un 3. ceturksni).

                     (16)

                     Attiecīgajā periodā bijis 130 % liels pieaugums, respektīvi, no 14 000 t 2016. gada 1. ceturksnī līdz 32 000 t 2019. gada 1. ceturksnī, kas atbilst tirgus daļas pieaugumam no 5 % līdz 14 %.

                     (17)

                     3. apsvērumā minētā atsevišķā antidempinga izmeklēšana attiecas uz to pašu ražojumu, arī no Ēģiptes, tāpēc šāda procedūras sākšana var būt jau ietekmējusi konkrēto šeit vērtēto tirdzniecības plūsmu. Tāpēc, lai novērtētu importa dinamiku, arī šajā izmeklēšanā uzskata, ka periods pēc procedūras sākšanas sākas dienā, kad ierosināta minētā lieta, proti, 2019. gada 3. maijā.

                     (18)

                     Importa no Ēģiptes analīze periodā pēc procedūras sākšanas neliecina, ka imports lielā apjomā vairs nenotiek, bet gan drīzāk to, ka tas saglabājies tādā pašā līmenī vai palielinājies:

                                 Importētie daudzumi no Ēģiptes (tonnās)

                                 Vidēji mēnesī (IP)

                                 Pēc procedūras sākšanas, kopā  (*1)

                                 Tas pats laikposms izmeklēšanas periodā, kopā  (*2)

                                 Vidēji mēnesī (pēc procedūras sākšanas)

                                 Atšķirība
                                 Tajā pašā periodā IP – pēc procedūras sākšanas (kopā)

                                 Atšķirība
                                 Kopā IP – pēc procedūras sākšanas (vidēji mēnesī)

                                 Ēģipte

                                 12 014

                                 91 319

                                 92 286

                                 13 045

                                 – 1 %

                                 + 9 %

                                    Avots: datubāze Surveillance 2.

                     (19)

                     Attiecībā uz izmeklēšanas periodu un periodu pēc tam, no 2019. gada marta līdz novembrim importa vidējais mēneša apjoms tik tiešām par 9 % pārsniedza importa vidējo apjomu izmeklēšanas periodā.

                     (20)

                     No 2019. gada maija līdz novembrim Savienībā importētais Ēģiptes izcelsmes SŠS kopējais daudzums ir gandrīz vienā līmenī ar to kopējo daudzumu, kas tika importēts 2018. gadā tai pašā periodā.

                     (21)

                     Komisija, pamatojoties uz minēto analīzi, secina, ka importa apjoms no Ēģiptes bijis liels. Šie daudzumi kopā ar tirgus daļas pieaugumu visā attiecīgajā periodā atbilst liela apjoma importam relatīvi īsā laikposmā pamatregulas 16. panta 4. punkta nozīmē.

                     (22)

                     Faktiski pēc tam, kad iepriekšējos divos ceturkšņos importam bija tendence samazināties un stabilizēties, tas palielinājās vienlaicīgi ar antidempinga izmeklēšanas sākumu, kas attiecas uz to pašu attiecīgo ražojumu. To varētu skaidrot ar iespējamību, ka attiecīgajam ražojumam tiek noteikti tirdzniecības aizsardzības pasākumi.

               2.3.   Kritiski apstākļi un kaitējums, ko grūti labot

                     (23)

                     Sūdzībā ir pietiekami pierādījumi tam, ka imports no Ēģiptes, rada Savienības ražošanas nozarei kaitējumu, ko ir grūti labot, un tas tad arī ir radījis kritiskos apstākļus.

                     (24)

                     Kopš 2015. gada, kad Komisija uzskatīja, ka Savienības ražošanas nozarei kaitējuma nav (4), imports no Jushi Egypt uz ES ir palielinājies būtiski.

                     (25)

                     Komisijai ir pietiekami pierādījumi, ka ražotāju eksportētāju subsidēšana Savienības ražošanas nozarei rada būtisku kaitējumu, ko ir grūti labot. Šie pierādījumi ir detalizēti dati, kas ietverti sūdzībā par galvenajiem kaitējuma faktoriem, kuri minēti pamatregulas 8. panta 4. punktā.

                     (26)

                     Pierādījumi par šādiem apstākļiem ietver Savienības ražošanas nozares situācijas strauju pasliktināšanos, kam raksturīga pazeminājusies peļņa, kas no augstākā punkta 13 % 2016. gadā ir samazinājusies līdz 4,6 % 2018. gadā, kā arī tajā pašā laikposmā (2016–2018) par 11 procentpunktiem zaudētā tirgus daļa.

                     (27)

                     Vienlaikus ar šo pasliktināšanos ir palielinājies importa apjoms no Ēģiptes, kas redzams iepriekšējā grafikā, un pazeminājusies to vidējā importa cena, kas skaidrots turpmāk.

                     (28)

                     Komisija konstatēja, ka vidējā SŠS vienības cena no Ēģiptes ir samazinājusies no 1007 euro/t 2016. gada 1. ceturksnī līdz 904 euro/t IP. Pēc tam, kad attiecībā uz to pašu ražojumu no Ēģiptes tika sākta antidempinga izmeklēšana, laikaposmā no 2019. maija līdz 2019. gada novembrim vienības cena turpināja pazemināties, sasniedzot vidējo vienības cenu 884 euro/t.

                     (29)

                     Sūdzības iesniedzējs apgalvoja, ka 2018. gadā importa cena no Ēģiptes bijusi ievērojami mazāka nekā Savienības ražošanas nozares cena: par 16 %.

                     (30)

                     Turklāt Komisija vērtēja, vai radīto kaitējumu būs grūti labot. Ņemot vērā, ka dažu SŠS lietotāju izmantotie piegādātāju sertifikācijas procesi ir ilgstoši, maz ticams, ka, izvēlējušies Ķīnas vai Ēģiptes piegādātāju, tie īsā vai pat vidējā termiņā atgriezīsies pie Savienības ražotāja. Šāds apdraudējums galīgi zaudēt tirgus daļu vai gūt mazākus ienākumus rada kaitējumu, ko ir grūti labot.

                     (31)

                     Komisija tādējādi secina, ka pieejamie pierādījumi rāda, ka Savienības ražošanas nozarei tiek radīts kaitējums, ko grūti labot, un apstākļi ir kritiski.

               2.4.   Kaitējuma atkārtošanās izslēgšana

                     (32)

                     Visbeidzot, ņemot vērā iepriekš 2.3. iedaļā izklāstītos apstākļus, Komisija, lai izslēgtu šāda kaitējuma atkārtošanos, atzīst par vajadzīgu, nosakot reģistrāciju, sagatavoties potenciālai pasākumu noteikšanai ar atpakaļejošu spēku. Tirgus apstākļi pēc IP faktiski liek apstiprināt to, ka situācija iekšzemes ražošanas nozarē pasliktinās tāpēc, ka ievērojami pieaudzis subsidēts imports par zemām cenām.

               2.5.   Secinājums

                     (33)

                     Ņemot vērā iepriekš minēto, Komisija konstatēja, ka nav pārliecinošu pierādījumu tam, ka šajā lietā attiecīgā ražojuma importa reģistrācija iepriekšējas informācijas izpaušanas perioda laikā nav lietderīga.

                     (34)

                     Tādējādi saskaņā ar pamatregulas 24. panta 5.a punktu Komisija reģistrēs attiecīgā ražojuma importu iepriekšējas informācijas izpaušanas periodā.

               3.   Nākotnē paredzamās maksājamās summas par reģistrēto importu

                     (35)

                     Saskaņā ar pamatregulas 24. panta 5.a punktu attiecīgā ražojuma imports ir jāreģistrē iepriekšējas informācijas izpaušanas perioda laikā, ievērojot pamatregulas 29.a pantu.

                     (36)

                     Visas nākotnē paredzamās maksājamās summas ir atkarīgas no šīs antisubsidēšanas izmeklēšanas galīgajiem konstatējumiem. Šajā izmeklēšanas posmā vēl nav iespējams aplēst subsidēšanas apjomu Ēģiptē. Sūdzībā nav precīzi aplēsts subsidēšanas apjoms, kas parasti būtu jāizmanto par pamatu kompensācijas maksājumu noteikšanai. Sūdzībā ir aplēsts tikai kaitējuma novēršanas līmenis – 22 % par 2018. gadu.

                     (37)

                     Saskaņā ar pamatregulas 15. panta 1. punkta ceturto daļu šai aplēstajai nākotnē paredzamajai maksājamajai summai būtu nozīme tikai tad, ja maksājums, kura pamatā ir kompensējamo subsīdiju apjoms, būtu lielāks, un Komisija skaidri secina, ka šā lielākā maksājuma noteikšana nav Savienības interesēs.

               4.   Personas datu apstrāde

                     (38)

                     Šajā reģistrācijā iegūtos personas datus apstrādās saskaņā ar Eiropas Parlamenta un Padomes Regulu (ES) 2018/1725 (5),

               IR PIEŅĒMUSI ŠO REGULU.

            1. pants

               1.   Ar šo muitas dienestiem tiek uzdots saskaņā ar Regulas (ES) 2016/1037 24. panta 5.a punktu veikt atbilstīgus pasākumus, lai reģistrētu Savienībā importētās Ēģiptes izcelsmes cirstās stikla šķiedras ar garumu, kas nepārsniedz 50 mm; stikla šķiedras grīstes, izņemot stikla šķiedras grīstes, kas ir impregnētas un pārklātas un kam karsēšanas zudumi pārsniedz 3 % (noteikts pēc ISO standarta 1887); un no stikla šķiedras pavedieniem izgatavotas mašas (izņemot mašas no stikla vates), kuras pašlaik klasificē ar KN kodiem 7019 11 00, ex 7019 12 00, 7019 31 00 (Taric kodi 7019120022, 7019120025, 7019120026 un 7019120039).

               2.   Reģistrēšanu beidz, kad pagājušas trīs nedēļas no šīs regulas spēkā stāšanās dienas.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 13. februārī

                  Komisijas vārdā –

                  Priekšsēdētāja

               Ursula VON DER LEYEN

            (1)  OV L 176, 30.6.2016., 55. lpp.

            (2)  OV C 192, 7.6.2019., 30. lpp.

            (3)  Paziņojums par antidempinga procedūras sākšanu attiecībā uz Bahreinas un Ēģiptes izcelsmes nepārtrauktās stikla elementāršķiedras izstrādājumu importu (OV C 151, 3.5.2019., 4. lpp.).

            (*1)  No 2019. gada maija līdz novembrim.

            (*2)  No 2018. gada maija līdz novembrim.

            (4)  Komisijas 2017. gada 24. aprīļa Īstenošanas regula (ES) 2017/724, ar ko pēc termiņbeigu pārskatīšanas, ievērojot Eiropas Parlamenta un Padomes Regulas (ES) 2016/1036 11. panta 2. punktu, nosaka galīgo antidempinga maksājumu dažu Ķīnas Tautas Republikas izcelsmes nepārtrauktās stikla elementāršķiedras izstrādājumu importam (OV L 107, 25.4.2017., 4. lpp.).

            (5)  Eiropas Parlamenta un Padomes 2018. gada 23. oktobra Regula (ES) 2018/1725 par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK (OV L 295, 21.11.2018., 39. lpp.).


title: Komisijas Īstenošanas regula (ES) 2020/420 (2020. gada 16. marts), ar ko labo Regulas (ES) 2016/919 par savstarpējas izmantojamības tehnisko specifikāciju attiecībā uz dzelzceļu sistēmas vilcienu vadības un signalizācijas iekārtu apakšsistēmām Eiropas Savienībā versiju vācu valodā (Dokuments attiecas uz EEZ)

text:
                  20.3.2020

                  LV

                  Eiropas Savienības Oficiālais Vēstnesis

                  L 84/5

         KOMISIJAS ĪSTENOŠANAS REGULA (ES) 2020/420
         (2020. gada 16. marts),
         ar ko labo Regulas (ES) 2016/919 par savstarpējas izmantojamības tehnisko specifikāciju attiecībā uz dzelzceļu sistēmas vilcienu vadības un signalizācijas iekārtu apakšsistēmām Eiropas Savienībā versiju vācu valodā
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2016. gada 11. maija Direktīvu (ES) 2016/797 par dzelzceļa sistēmas savstarpēju izmantojamību Eiropas Savienībā (1) un jo īpaši tās 5. panta 11. punktu,
         tā kā:

                     (1)

                     Komisijas Regulas (ES) 2016/919 (2) pielikuma 7.4.2.3. iedaļas 2. punkta vācu valodas versijā ieviesusies kļūda attiecībā uz pārejas perioda piemērošanas nosacījumiem.

                     (2)

                     Tāpēc Regulas (ES) 2016/919 vācu valodas versija būtu attiecīgi jālabo. Tas neskar pārējo valodu versijas.

                     (3)

                     Pielikuma 7.4.2.3. iedaļas 2. punktā radušās kļūdas dēļ uzņēmējiem ir noteiktas nevajadzīgi ierobežojošas prasības, kas attiecas uz dzelzceļa ritekļu laišanu tirgū. No 2019. gada 16. jūnija līdz 2020. gada 31. decembrim vajadzētu būt iespējai ar konkrētiem nosacījumiem piešķirt atļaujas laist tirgū ritekļus, kas atbilst Regulas (ES) 2016/919 pielikuma A pielikuma A2. tabulā norādītajam 1. specifikāciju kopumam. Izpildāmajiem nosacījumiem vajadzētu būt tādiem, ka atļaujas tiek piešķirtas ritekļiem, kuri atbilst ritekļu tipam, kam pirms 2019. gada 1. janvāra piešķirta atļauja, pamatojoties uz atbilstību Regulas (ES) 2016/919 pielikuma A pielikuma A2. tabulā norādītajam 1. specifikāciju kopumam. Tāpēc vācu valodas versija būtu jālabo ar atpakaļejošu spēku.

                     (4)

                     Šajā regulā paredzētie pasākumi ir saskaņā ar atzinumu, ko sniegusi ar Direktīvas (ES) 2016/797 51. panta 1. punktu izveidotā komiteja,

               IR PIEŅĒMUSI ŠO REGULU.

            1. pants

               (neattiecas uz latviešu valodas versiju)

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2019. gada 16. jūnija.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 16. martā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 138, 26.5.2016., 44. lpp.

            (2)  Komisijas 2016. gada 27. maija Regula (ES) 2016/919 par savstarpējas izmantojamības tehnisko specifikāciju attiecībā uz dzelzceļu sistēmas vilcienu vadības un signalizācijas iekārtu apakšsistēmām Eiropas Savienībā (OV L 158, 15.6.2016., 1. lpp.).